gu en gu gu gu gu gu nds en gu gu gu gu gu gu gu gu gu gu en en gu gu gu gu gu gu en en gu gu en gu gu gu gu gu gu gu gu gu gu en es en en
મીડિયા જ્યારે મર્યાદાથી નીચે ઉતરી જાય... - Garavun Gujarat
કોંગ્રેસનું જુઠ્ઠાણું ભાગ -1 : ₹ 15 લાખ વિષેની અફવા
રાજીવ મલ્હોત્રા: ભારતની સભ્યતા અને સંસ્કૃતિની જાળવણીનાં બૌદ્ધિક યોદ્ધા
બ્રેકિંગ ઈન્ડિયા : વેસ્ટર્ન ઈન્ટર્નવેન્શન્સ ઈન દ્રાવિડીયન એન્ડ દલિત ફોલ્ટલાઈન્સ
બ્રેકિંગ ઈન્ડિયા – છ ઉશ્કેરણીઓ
ભારતીય પરીક્ષાઓ કા ઐતિહાસિક પ્રેમ : મોઘલો…
The Online Newspaper of Gujarat
મીડિયા જ્યારે મર્યાદાથી નીચે ઉતરી જાય…
કેટલાંક ગુજરાતી અખબાર છેલ્લાં બે-ત્રણ વર્ષથી મર્યાદાથી નીચલી કક્ષાએ ઉતરી ગયાં છે. રાજકારણીઓ મત અને સત્તા મેળવવા હલકી કક્ષાની જાતિવાદી અને ધર્મની રાજનીતિ રમે એવી રીતે હવે ગુજરાતના અને ભારતના મીડિયા જાતિવાદી અને ધર્મની રાજનીતિ રમવા લાગ્યા છે. રાજકારણીઓ જે કરે છે એ સ્વીકાર્ય નથી, એ જ રીતે મીડિયાનું પણ આવું વલણ જરાય સ્વીકાર્ય હોવું ન જોઈએ. મારા મતે તો મીડિયાનું આવું જાતિવાદી વલણ વધારે ખતરનાક છે, કેમકે સમાજના દરેક વર્ગ ઉપર મીડિયાનો પ્રભાવ હોય છે.
રાજકારણીઓ જાતિવાદી – ધર્મનું રાજકારણ રમે તો સામાન્ય પ્રજા એ મોટેભાગે સમજી જતી હોય છે અને એવા રાજકારણીઓના પ્રભાવમાં ખાસ આવતી નથી. પરંતુ મીડિયાના સંદર્ભમાં એવું નથી. પ્રજાને ન્યાયતંત્રની જેમ મીડિયા ઉપર પણ ભરોસો હોય છે. હવે સમસ્યા અહીંથી જ શરૂ થાય છે. આ ભરોસાને કારણે કોઈપણ અખબાર કે ટીવી-સમાચાર ચેનલ સમાચારોનું રિપોર્ટિંગ જાતિવાદને આધારે કરે ત્યારે પ્રજાને – વાચકોને – દર્શકોને પ્રભાવિત કરતું હોય છે. ઉદાહરણ તરીકે –
સમાજના કોઈ એક વર્ગને, સમાજના કોઈ એક પરિવારને સત્તાવાળાઓ તરફથી કે પછી સમાજના જ બીજા કોઈ વર્ગ તરફથી મુશ્કેલી થઈ હોય એ સંજોગોમાં અખબાર કે ટીવી ચેનલ અસર થનાર વર્ગને દલિત કે પાટીદાર કે બ્રાહ્મણ કે હિન્દુ કે મુસ્લિમ તરીકે રજૂ કરે ત્યારે તેનાથી સમાજનું ભલું થવાને બદલે એક-બીજા પ્રત્યે કડવાશ અને આક્રોશ વધતો હોય છે. આટલી સાદી વાત જો મીડિયામાં બેઠેલા માણસો સમજી ના શકે તો સમાજ એક તબક્કે વર્ગવિગ્રહની હદે પહોંચી શકે છે.
દુખની વાત એ છે કે રાજકારણીઓ કોઈ જાતિ કે ધર્મનું નામ લે તો આ જ મીડિયા એ રાજકારણીની ટીકા કરવામાં જરાય પાછીપાની કરતા નથી – અને એ સાચું જ છે. એવા રાજકારણીઓની ટીકા થવી જ જોઈએ… પણ પછી પ્રશ્ન એ આવે છે કે તમે રિપોર્ટિંગ કરો છો, અથવા તમે કોઈ અહેવાલ લખો છો ત્યારે તેમાં શા માટે જાતિવાદ-ધર્મનો રંગ ભળી જાય છે? પત્રકાર-તંત્રી તરીકે જો તમે આવા જાતિવાદી હેડિંગ-રિપોર્ટિંગ-લખાણથી બચી નથી શકતા તો એનો અર્થ એ છે કે તમે કોઈ ચોક્કસ એજન્ડા સાથે પત્રકારત્વ કરો છો. એ એજન્ડા શું છે એ તો માત્ર તમે જ જાણો છો, પરંતુ એટલું નિશ્ચિત છે કે આવા એજન્ડા જોખમી અને ખતરનાક નીવડી શકે છે. તમારા આવા વલણને કારણે જાતિઓ વચ્ચે વૈમનસ્ય ફેલાઈ શકે છે. કહેવાતા અન્યાયની લાગણી ઊભી થઈ શકે છે જે આતંકવાદ તરફ દોરી જઈ શકે છે.
માધ્યમોએ એ યાદ રાખવું પડશે કે રાષ્ટ્ર નિર્માણ એ કોઈ એક વ્યક્તિ, કોઈ એક સમાજ, કોઈ એક સરકારનું કામ નથી. રાષ્ટ્ર નિર્માણ એ દરેકે દરેક નાગરિકની સામૂહિક જવાબદારી છે. ખોટું કરતા નાગરિકોને, ખોટું કરતા સત્તાવાળાઓને, ખોટું કરતી સરકારોને કોઈ જ્ઞાતિ-જાતિ-ધર્મના વિશેષણો સાથે જોડ્યા વિના તેમના કાન પકડીશું તો જ સમાજની – દેશની સાચી સેવા ગણાશે, અન્યથા કબાડીના દલાલો અને તમારા વચ્ચે કોઈ ભેદ રહેશે નહીં.
← “સમાજને તોડવાનો ગુજરાત સમાચારનો શરમજનક પ્રયાસ”
કિરણ રિજ્જીજુએ હિંદુ વસ્તી અને ધર્માંતર અંગે સાચું જ કહ્યું છે. →
101 ગુજરાતી કહેવતો.. તમને આમાંથી કેટલી કહેવતો યાદ છે? (5,340)
ગુજરાતી ભાષામાં કહેવતો, શબ્દો, રુઢિપ્રયોગોનો ભંડાર છે. નીચે આપેલી કેટલીક કહેવતો તમે જીવનમાં ઘણી વાર સાંભળી હશે, જુઓ તમને આમાંથી કેટલી
“ છાપા ની સેકસ કોલમો – પાણિયારી છે સાવ અજાણી…એ જ કુવો એ જ પાણી….” (2,410)
અરે ગર્ભ નિરોધક ગોળીઓ થી આગામી પેઢી માં એટલી હદે નપુંસકતા આવી જશે કે વાત ના પૂછો...ને આવી એકદમ વાહીઆત
મોદી વિરોધમાં ભાન ભુલ્યુ ‘ગુજરાત સમાચાર’ : અફવા ફેલાવ્યા પછી ‘ખેદ’ વ્યક્ત કરવો પડયો (1,939)
આ અફવા ફેલાવ્યા બાદ અફવા ફેલાવા વપરાયેલા ફોન્ટ થી ચોથા ભાગના ફોન્ટમાં ખેદ વ્યક્ત કરવામાં આવેલો કે ,' ગુજરાત સમાચાર
ભારતીય પરીક્ષાઓ કા ઐતિહાસિક પ્રેમ : મોઘલો… (1,406)
ગૌરાંગ દરજી અબ કછુ ઓર શોધ લો....  ભારતના દરેક ખૂણા માં તમામ પરીક્ષાઓ માં ઈતિહાસ હોય ત્યાં મોઘલ હોય ને
કોંગ્રેસનું જુઠ્ઠાણું ભાગ -1 : ₹ 15 લાખ વિષેની અફવા (1,301)
સત્તામાં આવવા વિરોધી પાર્ટીઓ જાત જાતના જુઠ્ઠાણાં ફેલાવતી હોય છે. ₹ 15 લાખ વિષે કોંગ્રેસી નેતા અજય માકનએ નિવેદન પણ આપેલું
Like Us on Facebook
Copyright © 2019 Garavun Gujarat. All rights reserved.
Theme: ColorMag by ThemeGrill. Powered by WordPress.